**Debrecen-Bánki Református Általános Iskola**

**4079 Debrecen, Külső Diószegi út 176.**

**Tisztelt Szülők!**

A 2018/2019. tanévben egy első osztály indítását tervezzük 20 fővel. Az iskola erdei környezetben található, a Bánki Arborétum szomszédságában. Az intézmény a Debrecen-Bánki Református Egyházközség fenntartásában egy nagy udvaron épült, ahol családi napközi, óvoda is működik, valamint idősek napközije, tehát generációk közössége él itt. Saját konyhán főznek a tanulóknak, napi háromszori étkezést biztosítunk. A könnyebb megközelíthetőség érdekében autóbuszos utaztatás is igénybe vehető az intézményhálózat gyermekei számára. Nyílt napot nem tartunk, de telefonos egyeztetés után minden érdeklődőt szívesen fogadunk, az intézményt bemutatjuk, személyes beszélgetés során a felmerülő kérdésekre válaszolunk.

Túljelentkezés esetén előnyt élveznek az intézmény óvodájából érkező gyerekek, valamint az iskola tanulóinak testvérei.

A jelentkezési lapok leadásának határideje: 2018. január 15. (hétfő) 12:00 óra. Amennyiben vallását gyakorló családról van szó, mellékeljenek lelkészi ajánlást is!

A jelentkezési lapokat be lehet hozni személyesen, fel lehet adni postán (Debrecen-Bánki Református Általános Iskola 4079 Debrecen, Külső Diószegi út 176.), illetve az iskola email címére ([bankirefiskola@gmail.com](mailto:bankirefiskola@gmail.com)) is küldhető.

2018. január 29-én (hétfő) 8:00-14:00 óra között játékos ismerkedés lesz a leendő első osztályosokkal, s ezzel párhuzamosan a szülők részére tájékoztató. A gyerekekkel való találkozás legfeljebb 15 percet vesz igénybe. Külön értesítést küldünk a jelentkezési lapon található elérhetőségek egyikén.

A felvételről született döntést a fenntartó honlapján [( www.bankigyülekezet.hu) t](http://www.bankigyã1?4lekezet.hu/)esszük közzé, valamint levélben értesítjük a szülőket 2018. február 5-ig.

Beiratkozás: 2018. április havában.

Dr. Bács Jenőné

igazgató

Debrecen, 2017. december 11.